**Магистърска програма: КЛАСИЧЕСКИ ЕЗИЦИ И АНТИЧНА ЛИТЕРАТУРА (2 семестъра)**

***Срок на обучение*: 2 семестъра**

*Форма на обучение*: редовна

*Ръководител*: доц. д-р Елия Маринова,

*тел.*: 02/ 9308 341

*e-mail:* [e.marinova@uni-sofia.bg](mailto:e.marinova@uni-sofia.bg)

**Условия и критерии за кандидатстване**. Магистърската програма „Класически езици и антична литература (2 семестъра)“ е отворена за бакалаври, завършили специалност „Класическа филология“, както и за бакалаври от други научни области и направления, завършили НГДЕК или получили другаде (в средни и висши учебни заведения в България или в чужбина) обучение по класически езици (старогръцки и латински език). Тя предлага задълбочаване на обучението по класически езици и по старогръцка и латинска литература и въведение в области на специализирано знание за Античността като епиграфика и лексикография, антични граматически теории и съвременни методи за анализ и обработка на текста, история на религията, история и култура на българските земи през Античността. Програмата дава възможност на студентите да получат допълнителна специализация и да се профилират в един от двата предлагани избираеми профила: в „Класически езици“ или в „Антична култура и литература“.

**Реализация и кариера**. Магистрите по Класически езици и антична литература могат да работят като тесни специалисти по класически езици, история, литература и култура на Античността. Те могат да продължат образованието си в докторската степен на специалността, както и в широк кръг хуманитарни и други специалности, и да изграждат професионалната си кариера в културни институти (музеи, библиотеки), научни институти на БАН и висши (вкл. медицинските университети и факултети) и средни училища в цялата страна, където се преподава, изучава и изследва проблематика, изискваща знание на класически езици и антична култура и литература.

Широкопрофилните знания и умения, които изучаването на класически езици, литература и култура развива, позволяват на магистрите, завършили успешно програмата, да се реализират като ръководители, експерти, консултанти и служители в областта на науката, културата и образованието; превода и издателската дейност; дигиталната хуманитаристика; публицистиката и литературната критика; културния туризъм; връзките с обществеността, рекламата и медиите; политиката; образователните услуги и административните дейности.

Приемът е от зимен семестър.

**Конкурсен изпит**

Входният изпит за МП „Класически езици и антична литература (специалисти) включва два елемента:

1. Четене с разбиране на кратък текст (старогръцки или латински, в обем до 10 реда) с ползване на помощна литература и речници. Изпитът не включва превод, но от кандидатите се очаква, след като прочетат текста, да представят съдържанието му и да коментират темата, езиковите особености и реалиите, ако има такива.
2. Събеседване. Кандидатът излага накратко мотивите си да кандидатства в програмата и плановете си за бъдеща професионална реализация.

Изпитната комисия поставя оценка по шестобалната система. Общият бал се формира от средния успех от дипломата за висше образование и от оценката от приемния изпит и устното събеседване. За допускане на кандидатите до обучение в магистърската програма се изисква минимална оценка от много добър (4.50).

Изискванията и редът за кандидатстване са еднакви за всички, независимо дали кандидатстват за държавна поръчка или за платено обучение.

Сайт на специалност „Класическа филология“: <http://kkf.proclassics.org/>

**Магистърска програма: КЛАСИЧЕСКИ ЕЗИЦИ И АНТИЧНА ЛИТЕРАТУРА (4 семестъра)**

***Срок на обучение*: 4 семестъра**

*Форма на обучение*: редовна

*Ръководител*: доц. д-р Елия Маринова,

*тел.*: 02/ 9308 341

*e-mail:* [e.marinova@uni-sofia.bg](mailto:e.marinova@uni-sofia.bg)

**Условия и критерии за прием**. Магистърската програма „Класически езици и антична литература (4 семестъра)“ е разработена за кандидати от различни научни области и направления. Обучението в програмата се осъществява в рамките на четири (4) семестъра, като първите два са насочени изключително към интензивна базисна подготовка по латински и старогръцки език, така че в края на първата година студентите да са в състояние да разбират и да правят езиков анализ на кратки текстове в оригинал. Изучаването на класическите езици е комбинирано в програмата с различни тематични единици, които запознават с античната култура и литература. През втората година се предвижда разширено въведение в старогръцката и римска литература и в различни области на специализирано знание за Античността – епиграфика, основи на институционалната култура, теория на превода, литературна критика и др. На студентите се предлага възможност да получат допълнителна специализация в един от двата предлагани избираеми профила: „Класически езици“ или „Антична култура и литература“.

**Реализация и кариера**. Магистрите по Класически езици и антична литература могат да работят като специалисти по класически езици, история, литература и култура на Античността. Те могат да продължат образованието си в докторската степен на специалността, както и в широк кръг хуманитарни и други специалности, и да изграждат професионалната си кариера в културни институти (музеи, библиотеки), научни институти на БАН и висши (вкл. медицинските университети и факултети) и средни училища в цялата страна, където се преподава, изучава и изследва проблематика, изискваща знание на класически езици и антична култура и литература.

Широкопрофилните знания и умения, които изучаването на класически езици, литература и култура развива, позволяват на магистрите, завършили успешно програмата, да се реализират в областта на образователните услуги, превода и издателската дейност, дигиталната хуманитаристика, публицистиката и литературната критика, културния туризъм, връзките с обществеността, рекламата и медиите.

Приемът е от зимен семестър.

**Конкурсен изпит**

Входният изпит в програмата включва два елемента:

1. Кратък писмен тест (между 5 и 10 въпроса) с филологическа и културноисторическа насоченост върху следните теми:
   1. Класическите езици и мястото им в индоевропейското езиково семейство. Съвременни езици, произлизащи от класическите езици;
   2. Езикови равнища (фонетично, морфологично, синтактично, лексикално), граматически категории (части на речта, части на изречението);
   3. Известни оратори, философи, политици и автори от епохата на Античността;
   4. Старогръцки митове, гръцки и римски богове;
   5. Примери за по-известни антични селища и паметници в България.
2. Събеседване върху теста и мотивите на кандидата за избор на програмата.

**Примерна литература (могат да бъдат ползвани и други източници за подготовка на изпита)**

Антична литература – енциклопедичен справочник. Съст. Б. Богданов, А. Николова. София, 1996. <http://bogdanbogdanov.net/pdf/191.pdf>

Батаклиев, Георги. Антична митология. Справочник. София, 1985.

Кун. Н. А. Старогръцки митове и легенди. Прев. Н. Мънков. София, 1967.

Добрева, Елка. Увод в общото езикознание. Шумен, 2004.

<http://www.myschoolbel.info/Biblioteka/Lit_Kritika/ElkaDobreva_Uvod_v_obshtoto_ezikoznanie.pdf>

Иванов, Румен. Римски градове в България. Част I и II. София, 2006.

Изпитната комисия поставя оценка по шестобалната система. Общият бал се формира от средния успех от дипломата за висше образование и от оценката от приемния изпит и устното събеседване. За допускане на кандидатите до обучение в магистърската програма се изисква минимална оценка от много добър (4.50).

Изискванията и редът за кандидатстване са еднакви за всички, независимо дали кандидатстват за държавна поръчка или за платено обучение.

Сайт на специалност „Класическа филология“: <http://kkf.proclassics.org/>